**NÁRODNÁ RADA SLOVENSKEJ REPUBLIKY**

VII. volebné obdobie

Návrh

**zákon**

z ... 2019,

**ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č.140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č.125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z., zákona č. 351/2017 Z. z, zákona č. 87/2018 Z. z., zákona č. 109/2018 Z. z., zákona č. 156/2018 Z. z. a zákona č. 177/2018 Z. z., zákona č. 192/2018 Z. z. a zákona č. 351/2018 Z. z. sa mení a dopĺňa takto:

1. V § 6 odsek 3 znie:

„(3) Zdravotná poisťovňa zaradí poistenca do zoznamu na návrh poskytovateľa zdravotnej starostlivosti; za dátum zaradenia sa považuje dátum doručenia návrhu zdravotnej poisťovni. Ak plánovaná zdravotná starostlivosť spočíva v operačnom zákroku, ktorý indikoval lekár v súvislosti s diagnostikou alebo podozrením na nádorové ochorenie a poskytovateľ zdravotnej starostlivosti nemôže poskytnúť poistencovi do 14 dní plánovanú zdravotnú starostlivosť, bezodkladne po indikovaní plánovanej zdravotnej starostlivosti navrhne poistencovi zaradenie do zoznamu. Ak poistenec so zaradením do zoznamu súhlasí, poskytovateľ zdravotnej starostlivosti bezodkladne vyhotoví písomný návrh na poskytnutie plánovanej zdravotnej starostlivosti spočívajúcej v operačnom zákroku podľa predchádzajúcej vety. Poskytovateľ zdravotnej starostlivosti je povinný bezodkladne zaslať návrh podľa predchádzajúcej vety príslušnej zdravotnej poisťovni poistenca. Návrh poskytovateľa zdravotnej starostlivosti na zaradenie do zoznamu obsahuje identifikátor záznamu návrhu na zaradenie do zoznamu v elektronickej zdravotnej knižke.16g). V poznámke poskytovateľ zdravotnej starostlivosti uvedie, či ide o nádorové ochorenie.“.

2. V § 6 ods. 8 sa za slovami „okrem prípadu“ vypúšťa čiarka a vkladajú sa slová „poistenca, ktorý je do zoznamu zaradený v súvislosti s plánovanou zdravotnou starostlivosťou spočívajúcou v operačnom zákroku, ktorý indikoval lekár v súvislosti s diagnostikou alebo podozrením na nádorové ochorenie alebo“.

3. V § 6 ods. 8 sa na konci pripája táto veta: „V prípade poistenca, ktorý je do zoznamu zaradený v súvislosti s plánovanou zdravotnou starostlivosťou spočívajúcou v operačnom zákroku, ktorý indikoval lekár v súvislosti s diagnostikou alebo podozrením na nádorové ochorenie, je zdravotná poisťovňa povinná zabezpečiť poistencovi úhradu plánovanej zdravotnej starostlivosti najneskôr do 14 dní odo dňa zaradenia poistenca do zoznamu podľa odseku 3 okrem prípadu, ak by náklady na zabezpečenie tejto plánovanej zdravotnej starostlivosti ohrozili úhradu neodkladnej zdravotnej starostlivosti.17).“.

4. V § 6 sa za odsek 8 vkladajú nové odseky 9 a 10, ktoré znejú:

„(9) Ak zdravotná poisťovňa neuhradí plánovanú zdravotnú starostlivosť v lehote ustanovenej v odseku 8 druhej vete, je povinná uhradiť plánovanú zdravotnú starostlivosť poskytnutú akýmkoľvek poskytovateľom zdravotnej starostlivosti na území Slovenskej republiky alebo akýmkoľvek poskytovateľom v Európskej únii, Nórsku, Lichtenštajnsku, Islande alebo Švajčiarsku v celkovej výške, a to najneskôr do 1 mesiaca odo dňa zaradenia poistenca do zoznamu.

(10) Ak plánovaná zdravotná starostlivosť spočíva v operačnom zákroku, ktorý indikoval lekár v súvislosti s diagnostikou alebo podozrením na nádorové ochorenie, zdravotná poisťovňa je povinná zabezpečiť, aby priemerný čas úhrady uvedenej plánovanej zdravotnej starostlivosti v bežnom účtovnom období nepresiahol 14 dní.“.

Doterajšie odseky 9 až 18 sa označujú ako odseky 11 až 20.

5. V § 6 ods. 13 písm. h) sa za slovo „chorôb“ vkladajú slová: „a súpis nádorových ochorení“.

6. V § 15 ods. 1 písm. b) sa slová „§ 6 ods. 9“ nahrádzajú slovami „§ 6 ods. 11“.

7. V § 64 sa odsek 1 dopĺňa písmenom c), ktoré znie:

„c) za porušenie povinnosti ustanovenej v § 6 ods. 10 pokutu vo výške zisku dosiahnutom v bežnom účtovnom období, v ktorom k porušeniu povinnosti došlo, zníženú o sumu zodpovedajúcu tej časti zisku, ktorá bola v uvedenom účtovnom období použitá na tvorbu rezervného fondu podľa § 15 ods. 5.

**Čl. II**

Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., uznesenia Ústavného súdu Slovenskej republiky č. 18/2007 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., uznesenia Ústavného súdu Slovenskej republiky č. 206/2008 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z, zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/ 2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z. zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z. zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z. a zákona č. 374/2018 Z. z. sa mení takto:

V § 79a ods. 1 písmeno c) znie:

„c) dodržiavať poradie poistencov v zozname poistencov čakajúcich na poskytnutie zdravotnej starostlivosti (ďalej len „zoznam“), ak taký zoznam zdravotná poisťovňa vytvorila58a) a dodržiavať povinnosti pri navrhovaní poistenca do zoznamu, ako aj ďalšie povinnosti uvedené v osobitnom zákone,58aa)“.

Poznámka pod čiarou k odkazu 58aa znie:

„58aa) § 6 ods. 3 zákona č. 581/2004 Z. z. v znení neskorších predpisov“.

**Čl. III**

Tento zákon nadobúda účinnosť 1. marca 2020.